
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E


Trgovački sud u Zadru u ime Republike Hrvatske, OIB: 39670464653, po sutkinji ovog suda Ardeni Bajlo, u stečajnom postupku nad stečajnim dužnikom SLAD GRUPA d.o.o., Zadar, Široka ulica 9/A, OIB: 74957794958, dana 19. travnja 2017. 

r i j e š i o   j e

I. Obustavlja se stečajni postupak nad stečajnim dužnikom SLAD GRUPA d.o.o., Zadar, Široka ulica 9/A, OIB: 74957794958.

II. Nalaže se sudskom registru brisanje zabilježbe pokretanja prethodnog postupka nad trgovačkim društvom SLAD GRUPA d.o.o., Zadar, Široka ulica 9/A, OIB: 74957794958.

Obrazloženje

Financijska agencija je 17. ožujka 2017. podnijela prijedlog za otvaranje stečajnog postupka nad stečajnim dužnikom SLAD GRUPA d.o.o., Zadar, Široka ulica 9/A, OIB: 74957794958. 
           Postupajući po prijedlogu rješenjem je pokrenut prethodni postupak i određeno ročište radi utvrđivanja uvjeta za otvaranje stečajnog postupka. Dana 13. travnja 2017. godine stečajni dužnik je dostavio Potvrdu FINA-e o blokadi računa i novčanih sredstava ovršenika iz kojeg proizlazi da na dan 13. travnja 2017. dužnik nema nepodmirenih osnova za plaćanje evidentiranih u Očevidniku redoslijeda za plaćanje. 
	Slijedom navedenog sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona (Narodne novine 71/15).
	Postupajući temeljem odredbi čl. 128. st. 9. Stečajnog zakona, a prethodno utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka, sud je odlučio kao u izreci i prethodni postupak obustavio.
	Stoga je odlučeno kao u izreci. 

U Zadru, 19. travnja 2017.

Sutkinja:
    Ardena Bajlo





UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
· predlagatelju – e oglasna ploča
· sudski registar
· e-oglasna ploča
· u spis.


